Προγράμματα εποπτείας αντιβιοτικών σε παιδιατρικούς ασθενείς και χρήση/προσαρμογή του δείκτη μέτρησης κατανάλωσης αντιβιοτικών σε αυτούς τους ασθενείς
Creators: name: Παπαδόπουλος, Θωμάς Δημητρίου
Publisher: name: Aristotle University of Thessaloniki
Year: 2021
Subjects: Προγράμματα Εποπτείας Κατανάλωσης Αντιβιοτικών
Παιδιατρικοί ασθενείς
Δείκτης κατανάλωσης
Antibiotic Stewardship Programs
Pediatric patients
Consumption index

description: O Παγκόσμιος Οργανισμός Υγείας και το Ευρωπαϊκό Κέντρο Πρόληψης και Ελέγχου Νόσων έχουν χαρακτηρίσει το πρόβλημα της μικροβιακής αντοχής ως μια «παγκόσμια απειλή» για την υγεία. Ένα φαινόμενο που δημιουργεί μια καινούργια πραγματικότητα στην ιατρική επιστήμη, η οποία κινδυνεύει να επιστρέψει στην προ των αντιβιοτικών εποχή, λόγω της ολοένα και αυξανόμενης εμφάνισης μικροοργανισμών ανθεκτικών στα υπάρχοντα αντιβιοτικά. Η απάντηση των σύγχρονων συστημάτων υγείας σε παγκόσμια κλίμακα, είναι η υιοθέτηση πολιτικών, η θέσπιση κατευθυντήριων οδηγιών, και η εφαρμογή δεικτών μέτρησης και παρακολούθησης του φαινομένου, ώστε να αποφευχθεί ο τεράστιος αυτός διαφαινόμενος κίνδυνος. Η θεσμοθέτηση λοιπών Προγραμμάτων Εποπτείας Κατανάλωσης Αντιβιοτικών είναι ένα μέτρο προς αυτή την κατεύθυνση. Η μικροβιακή αντοχή δεν επηρεάζει μόνο τους ενήλικες, αλλά αφορά σε μεγάλη κλίμακα και τις μικρότερες ηλικίες, από τα νεογέννητα μέχρι και τους εφήβους. Μάλιστα, τα ιδιαίτερα χαρακτηριστικά αυτής της ηλικιακής ομάδας κάνουν το πρόβλημα ακόμα πιο πολύπλοκο. Για το λόγο αυτό, τα τελευταία χρόνια έχουν γίνει βήματα από την επιστημονική κοινότητα για τη θέσπιση αντίστοιχων προγραμμάτων που αφορούν, αποκλειστικά, τη διαχείριση και τον έλεγχο της κατανάλωσης αντιβιοτικών στα παιδιά. Σκοπός της συγκεκριμένης διπλωματικής εργασίας είναι, μετά από μια γενική αναφορά στο πρόβλημα της μικροβιακής αντοχής και των προγραμμάτων εποπτείας κατανάλωσης αντιβιοτικών που εφαρμόζονται σε διεθνές επίπεδο, η παρουσίαση των αντίστοιχων προγραμμάτων που αφορούν παιδιατρικούς ασθενείς. Αποτελεί έναν τομέα που δεν έχει αναπτυχθεί στη χώρα μας και αφορά μια ιδιαίτερα ευαίσθητη ομάδα του πληθυσμού, αυτή των παιδιών. Τέλος, θα παρουσιασθεί ο δείκτης μέτρησης της κατανάλωσης αντιβιοτικών που έχει προταθεί από τον Παγκόσμιο Οργανισμό Υγείας, η Ημερήσια Καθορισμένη Δόση ανά 100 ασθενοημέρες ή DDDs, και θα γίνει προσπάθεια να διαπιστωθεί εάν ο συγκεκριμένος δείκτης μπορεί να εφαρμοστεί με επιτυχία και στην περίπτωση την προγραμμάτων εποπτείας των παιδιατρικών ασθενών.
description: The World Health Organization and the European Center for Disease Prevention and Control have identified the problem of antimicrobial resistance as a "global threat to health". A phenomenon that creates a new reality in medicine, that is in danger of returning to the pre-antibiotic period, due to the growing emergence of microorganisms that are resistant to existing antibiotics. The answer of modern healthcare systems on a global scale is the adoption of policies, the establishment of guidelines, and the implementation of indicators for measuring and monitoring the phenomenon and the prevention of related consequences. The introduction of Antibiotic Stewardship Programs is a step in this direction. Antimicrobial resistance does not only affect adults, but it also affects young people from infancy to adolescence. In fact, the characteristics of this age-group make the problem even more complicated. For this reason, in recent years, steps have been taken by the scientific community to establish appropriate programs that deal exclusively with the management and control of antibiotic consumption in children. The purpose of this thesis is, after making a general reference to the problem of antimicrobial resistance and the Antibiotic Stewardship Programs that are applied internationally, the presentation of respective programs that concern pediatric patients. It is an area that has not been developed in Greece tbat concerns a very sensitive group of the population, that of children. Finally, the presentation of the measurement index of antibiotic consumption proposed by the World Health Organization, the Daily Defined Dose per 100 patient days or DDDs, followed by an attempt to determine whether this index can be successfully applied in the case of pediatric patient monitoring programs.